Crna Gora Adresa: Ul. Vuka Karadžića br.16

 Glavni grad Podgorica 81 000 Podgorica, Crna Gora, p. fah br. 63

 SEKRETARIJAT ZA SOCIJALNO STARANJE tel.: +382 20/447- 160, fax: +382 20/ 447 -161

 sekretarijat.socijalno.staranje@podgorica.me

Broj: D14-116/23-9072 Podgorica, 25 .oktobar 2023. godine

Sekretarijat za socijalno staranje, na osnovu članova 19, 32, 46 i 47 Odluke o pravima iz socijalne i dječje zaštite („Sl.list CG-opštinski propisi” br. 49/19, 47/21), objavljuje:

**O G L A S**

**za raspodjelu besplatnih dnevnih obroka za 2024. godinu**

* + 1. Predmet Oglasa je raspodjela 700 besplatnih dnevnih obroka za 2024. godinu. Obroci se serviraju u objektu Narodne kuhinje Ul.Drvarska bb u Podgorici, a određeni broj obroka dostavlja se na pojedinačne kućne adrese.
		2. Pravo prijave na Oglas imaju pojedinci, porodice, članovi porodice i lica pod starateljskom zaštitom koja se nalaze u stanju socijalne potrebe: korisnici materijalnog obezbjeđenja porodice, dodatka za njegu i pomoć, lične invalidnine, lica čija penzija ne prelazi visinu minimalne zarade u Crnoj Gori i slično.

Prednost u ostvarivanju usluge besplatni dnevni obrok imaju:

* samohrana lica, koja zbog trajne promjene zdravstvenog stanja, invalidnosti ili starosti nijesu u mogućnosti da pripreme obrok;
* lica sa fizičkim, intelektualnim i senzornim invaliditetom, kao i sa teškim hroničnim ili malignim oboljenjima.
	+ 1. Zainteresovana lica, za sebe i članove svoje porodice, dužna su uz prijavu priložiti sljedeću dokumentaciju:
	+ dokaz o prebivalištu - fotokopija biometrijske lične karte;
	+ dokaz o broju članova porodičnog domaćinstva;
	+ izvod iz matičnog registra rođenih za članove domaćinstva;
	+ dokaze o prihodima članova domaćinstva;
	+ dokaz o zdravstvenom stanju podnosioca zahtjeva i članova porodičnog domaćinstva;
1. Rok za podnošenje prijava sa potrebnom dokumentacijom je 15 dana od dana objavljivanja Oglasa.

Prijava sa potrebnom dokumentacijom se podnosi, na propisanom obrascu, na šalteru Sekretarijata za socijalno staranje GlavnI grad Podgorica Ul. Vuka Karadžića br. 16.

1. Komisija sastavljena od predstavnika: Sekretarijata za socijalno staranje, Centra za socijalni rad, Crvenog krsta i Udruženja penzionera, na osnovu prispjele dokumentacije i neposrednog uvida utvrđuje redosljed kandidata koji ispunjavaju uslove Oglasa.

Komisija sačinjava Listu korisnika besplatnog obroka i mjesečno vrši reviziju i dopunu iste.

Neblagovremene prijave Komisija neće razmatrati.

1. Informacije u vezi sa Oglasom mogu se dobiti svakog radnog dana u prostorijama Sekretarijata za socijalno staranje ili na broj telefona: 020/447-169.